**Rámcová dohoda o poskytovaní služieb**

uzavretá podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a príslušných ustanovení zákona č. 343/2015 Z. z.   
o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

(ďalej len „**rámcová dohoda**“)

medzi nasledovnými stranami:

Objednávateľ:

Názov: **SLOVAKIA TRAVEL**

Sídlo: Lamačská cesta č. 8, 833 04 Bratislava

Právna forma:                                       štátna rozpočtová organizácia zriadená Ministerstvom dopravy

a výstavby Slovenskej republiky na základe Rozhodnutia   
č. 35/2021, Zriaďovacia listina č. 19857/2021/SRF/33660 zo dňa 17.3.2021

Oprávnený k podpisu: Ing. Václav Mika, generálny riaditeľ

Oprávnený na vecné a

obchodné rokovania:

IČO: 53 667 506

DIČ: 2121468976

IČ DPH: SK2121468976 – iná osoba registrovaná pre daň

Bankové spojenie: Štátna pokladnica

IBAN: SK16 8180 0000 0070 0065 9931

(ďalej len „**objednávateľ**“)

Poskytovateľ:

Obchodné meno: [●]

Sídlo: [●]

Zastúpený: [●]

Osoba oprávnená na vecné

a obchodné rokovania: [●]

IČO: [●]

DIČ: [●]

IČ DPH: [●]

Zapísaný: Obchodný register OS [●], oddiel: [●], vložka č. [●] / Živnostenský register, č. [●]

Bankové spojenie:

IBAN:

(ďalej len „**poskytovateľ**“; v prípade skupiny dodávateľov bude v rámcovej dohode každý jeden člen skupiny)

(objednávateľ a poskytovateľ ďalej spoločne ako „**strany rámcovej dohody**“ alebo jednotlivo „**strana rámcovej dohody**“)

**Úvodné ustanovenie**

* 1. Objednávateľ ako verejný obstarávateľ podľa § 7 ods. 1 písm. d) zákona o verejnom obstarávaní vyhlásil zákazku s nízkou hodnotou postupom podľa ustanovení § 117 zákona o verejnom obstarávaní prostredníctvom Výzvy na predkladanie ponúk (ďalej len „Výzva“) na predmet zákazky „**Veľtrhy a výstavy**“.
  2. Na základe vyhodnotenia ponúk bola ponuka poskytovateľa vybraná ako úspešná ponuka v súlade s podmienkami uvedenými vo Výzve. Na základe tejto skutočnosti a predloženej ponuky poskytovateľa sa strany rámcovej dohody na základe slobodnej vôle a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto rámcovú dohodu.
  3. Objednávateľ a poskytovateľ týmto vyhlasujú, že sú spôsobilí túto rámcovú dohodu uzatvoriť a plniť záväzky v nej obsiahnuté.
  4. Touto rámcovou dohodou sa stanovuje právny režim dodania služieb, uvedených v čl. 1. tejto rámcovej dohody, na základe uzatvorenia objednávok počas doby platnosti a účinnosti tejto rámcovej dohody.
  5. Strany rámcovej dohody sa dohodli, že ak nastanú akékoľvek rozdiely medzi výkladom poskytovateľa a touto rámcovou dohodou alebo jednotlivými objednávkami Objednávateľa, má prednosť text rámcovej dohody.

Predmet rámcovej dohody

* 1. Predmetom rámcovej dohody je záväzok poskytovateľa zabezpečiť pre objednávateľa realizáciu expozície objednávateľa na veľtrhoch a výstavách v zahraničí zameraných na cestovný ruch v rozsahu podmienok špecifikovaných v prílohe č. 1 tejto rámcovej dohody, a to na základe písomných objednávok, vystavených počas platnosti a účinnosti rámcovej dohody za ceny dohodnuté v prílohe č. 2 tejto rámcovej dohody.
  2. Predpokladaný finančný objem predmetu plnenia rámcovej dohody je ........................... EUR bez DPH ( slovom: ................................EUR bez DPH).
  3. Na základe tejto rámcovej dohody nedochádza k plneniu, stanovuje základné podmienky, práva a povinnosti strán dohody pre zabezpečenie a poskytnutie služieb, ktoré sú predmetom plnenia. Jednotlivé služby bude objednávateľ zadávať poskytovateľovi formou vystavenej písomnej objednávky. Jednotlivé objednávky budú obsahovať popis objednanej služby/služieb podľa rámcovej dohody.
  4. Poskytovateľ bude realizovať jednotlivé služby v súlade s požiadavkami špecifikovanými v Opise predmetu rámcovej dohody, ktorý tvorí prílohu č. 1 tejto rámcovej dohody.
  5. Objednávateľ sa zaväzuje za riadne a včasné plnenie predmetu rámcovej dohody zaplatiť dohodnutú cenu.

Miesto, čas a spôsob poskytovania služieb

* 1. Účasť na jednotlivých veľtrhoch/výstavách podľa prílohy č. 1 tejto rámcovej dohody sa bude realizovať na základe objednávky vystavenej objednávateľom a doručenej poskytovateľovi   
     e-mailovou správou najmenej 20 kalendárnych dní pred začatím predmetnej výstavy/ veľtrhu, ak sa zmluvné strany nedohodnú inak.
  2. Každá objednávka musí obsahovať najmä:

1. označenie strán dohody a odkaz na túto rámcovú dohodu,
2. špecifikáciu objednávaných služieb, ich množstvo, termín dodania,
3. osobu zodpovednú za prevzatie objednaných služieb.
   1. Odovzdanie a prevzatie expozície veľtrhu/výstavy a poskytovanie sprievodných služieb sa uskutoční medzi stranami dohody formou preberacieho protokolu podpísaného oprávnenými zástupcami oboch strán dohody. Zástupcovia strán dohody oprávnení na odovzdanie a prevzatie expozície a sprievodných služieb vrátane podpisu preberacieho protokolu sú zodpovedné osoby oboch strán dohody uvedené v objednávke. Vzor preberacieho protokolu tvorí prílohu č. 4 tejto rámcovej dohody.
   2. Preberací protokol vytvára poskytovateľ podľa vzoru preberacieho protokolu na každý veľtrh/výstavu, a to:

1. preberací protokol na realizáciu výstavnej expozície,

2. preberací protokol na sprievodný program s podrobným rozpisom dodaných služieb, občerstvenia a nápojov, prezentačných predmetov, zoznamom účinkujúcich v sprievodnom programe a ostatných položiek s tým spojených. Preberacie protokoly preukazujú riadne a včasné dodanie expozície a poskytnutých služieb a budú doplnené fotodokumentáciou potvrdzujúcou dodanie tovarov a služieb, ktorú vyhotoví poskytovateľ.

* 1. Poskytovateľ poskytne služby objednávateľovi, ktorý následne preverí, či poskytnuté služby spĺňajú rozsah a požadovanú kvalitu stanovenú na základe rámcovej dohody. V prípade, ak poskytnuté služby:

1. zodpovedajú dohodnutému rozsahu a kvalite, zodpovedná osoba objednávateľa podpíše preberací protokol,
2. nezodpovedajú dohodnutému rozsahu a kvalite, zodpovedná osoba objednávateľa uvedie v písomnom vyhotovení preberacieho protokolu výhrady k plneniu a oznámi ich bezodkladne poskytovateľovi.
   1. Poskytovateľ je povinný odstrániť namietané výhrady bezodkladne. V prípade, že namietané vady budú rozsiahlejšieho charakteru, strany dohody si môžu dohodnúť iný primeraný termín na ich odstránenie. Služby sa budú v takom prípade považovať za riadne dodané až po tom, čo zodpovedná osoba objednávateľa svojím podpisom na preberacom protokole potvrdí, že ním vznesené výhrady boli riadne odstránené.
   2. Podpisom preberacieho protokolu bez výhrad zo strany objednávateľa sa má za to, že služby boli dodané riadne a včas.
   3. Miestom poskytovania jednotlivých služieb zadávaných podľa tejto rámcovej dohody bude adresa sídla objednávateľa a miesto konania výstavy uvedené v prílohe č. 1 tejto rámcovej dohody.
   4. Ak lehoty/termíny alebo miesta nie sú stanovené v tejto rámcovej dohode alebo v prílohe č. 1 tejto rámcovej dohody, určí ich objednávateľ v objednávke.
   5. Spôsob poskytovania služieb je určený v prílohe č. 1 tejto rámcovej dohody.
   6. Bez vystavenia objednávky nevzniká poskytovateľovi nárok na finančné plnenie, a to bez ohľadu na prípadné skutočne vynaložené náklady poskytovateľa.
   7. Objednávateľ si vyhradzuje právo zmeny v metráži expozície vo výške +15 % hodnoty oproti preddefinovanému návrhu (najmä vzhľadom k počtu spolyvystavovateľov).
   8. Objednávateľ si vyhradzuje právo objednať jednotlivé položky zo sprievodného programu a cateringu výlučne podľa svojich potrieb a poskytovateľ bude fakturovať iba položky, ktoré si vyberie objednávateľ z kompletného sprievodného programu a cateringu bližšie špecifikovaného v prílohe č. 1 rámcovej dohody. Objednávateľ si rovnako vyhradzuje právo aj neobjednať žiaden sprievodný program a catering, v závislosti od typu výstavy/veľtrhu, a potrieb objednávateľa.
   9. Objednávateľ si v prípade realizácie expozície na veľtrhoch/výstavách vyhradzuje právo na zmenumiesta, termínu, typu expozície a/alebo veľkosti výstavnej plochy na veľtrhu/výstave alebo zaradenia veľtrhu/výstavy neuvedenej v prílohe č. 1 tejto rámcovej dohody pri dodržaní podmienok stanovených v tejto rámcovej dohode.
   10. Poskytovateľ sa zaväzuje zabezpečiť dodržiavanie opatrení vlády, ministerstva zdravotníctva a usmernení hlavného hygienika, ktoré boli prijaté v súvislosti s bojom proti COVID-19 v krajine, v ktorej sa veľtrh uskutočňuje.

Cena za poskytované služby

* 1. Cena za poskytnuté služby je stanovená podľa zákona Národnej rady Slovenskej republiky   
     č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a je určená v mene euro.
  2. Celková cena za poskytnuté služby je ........................ eur bez DPH (slovom: ........................... eur bez DPH), ...................... eur s DPH (slovom: ............................ eur s DPH ).
  3. Objednávateľ si vyhradzuje právo nerealizovať plánovanú expozíciu uvedenú v prílohe č. 1 rámcovej dohody v prípade nepriaznivej zmeny geopolitickej situácie v krajine konania veľtrhu/výstavy.
  4. Cena za poskytovanie jednotlivých služieb podľa tejto rámcovej dohody bude určená na základe prílohy č. 2 rámcovej dohody podľa počtu a charakteru objednaných služieb.
  5. Maximálna cena je cenou konečnou a zahŕňa všetky náklady poskytovateľa na poskytnutie danej služby vrátane ostatných súvisiacich nákladov poskytovateľa spojených s riadnym plnením záväzku poskytovateľa podľa tejto rámcovej dohody. Poskytovateľ nie je oprávnený fakturovať a účtovať žiadne náklady alebo platby, ktorých cena, resp. jednotková cena nie je uvedená v prílohe č. 2 tejto rámcovej dohody.
  6. Zmeny v realizácii plánovanej expozície uvedenej v prílohe č. 1 tejto rámcovej dohody, ktoré nemajú vplyv na cenu za expozíciu, sú nasledovné:
* zmena miesta veľtrhu/výstavy v rámci krajiny jej konania,
* zmena termínu veľtrhu/výstavy,
* zmena veľkosti výstavnej plochy plánovanej expozície do 15% .
  1. Objednávateľ si vyhradzuje zmeny v realizácii plánovaných expozícií, ktoré majú vplyv na cenu za expozíciu z dôvodu hrozby COVID 19 a sú nasledovné:
* v prípade zmeny veľkosti výstavnej plochy expozície o viac ako 15% bude cena za expozíciu určená (prepočítaná) na základe ceny za 1 m2 expozície pre daný veľtrh/výstavu a zmenenej (novej) veľkosti plochy,
* cena za inú expozíciu neuvedenú v prílohe č. 1 tejto rámcovej dohody bude určená podľa priemernej ceny za 1 m2 expozície nasledovne :
* pre krajiny mimo Európskej únie – podľa kalkulácie pre teritórium Spojené kráľovstvo Veľkej Británie a Severného Írska (WTM, Londýn)
* pre krajiny Európskej únie – podľa kalkulácie pre teritórium Nemecko ( IMEX, Frankfurt)

A to v prípade, že v danej krajine nebola plánovaná žiadna expozícia.

* 1. Poskytovateľ sa zaväzuje, že ceny poskytnutých služieb budú zodpovedať cenám bežným na trhu v čase ich vzniku a v mieste ich vzniku.
  2. Objednávky na služby, ktorých ceny alebo jednotkové ceny nie sú uvedené v prílohe č. 2 tejto rámcovej dohody, alebo pre ktoré nie je v rámcovej dohode stanovené pravidlo určenia ich ceny, nemôžu byť poskytovateľovi na základe tejto rámcovej dohody vystavené.
  3. Objednávateľom objednané a poskytovateľom neposkytnuté služby, produkty alebo ceny do súťaží nesmie poskytovateľ zahrnúť do vyúčtovacej faktúry za tovary a služby v rámci expozície a tiež v rámci sprievodného programu a cateringu. Poskytovateľ je oprávnený fakturovať len položky v rozsahu preberacieho protokolu podpísaného oprávneným zástupcom objednávateľa.

**Čl. 4**

**Platobné podmienky**

* 1. Právo na zaplatenie ceny za poskytnutie služby na základe vystavenej objednávky vzniká poskytovateľovi riadnym a včasným splnením jeho záväzku.
  2. V prípade organizačného zabezpečenia expozície, ako aj sprievodného programu a cateringu, vzniká právo na zaplatenie za poskytnutie predmetných služieb preukázaním preberacieho protokolu podpísaného opravenými osobami oboch strán rámcovej dohody pred začiatkom veľtrhu/výstavy a po skončení veľtrhu/výstavy.
  3. Cenu za poskytnutie služby podľa bodu 3.4. rámcovej dohody uhradí objednávateľ na základe faktúry vystavenej poskytovateľom po realizácii jednotlivého veľtrhu/výstavy v súlade s cenovou špecifikáciou uvedenou v prílohe č. 2 rámcovej dohody.
  4. Faktúra vystavená poskytovateľom musí spĺňať náležitosti daňového dokladu stanoveného zákonom č. 222/2004 Z. z. o dani z pridanej hodnoty v znení neskorších predpisov. Faktúra musí byť vystavená v mene euro.
     1. Neoddeliteľnou súčasťou faktúry je objednávateľom podpísaný preberací protokol preukazujúci, že došlo k riadnemu dodaniu a prebratiu tovarov a služieb, pričom preberací protokol bude doplnený fotodokumentáciou vyhotovenou poskytovateľom potvrdzujúcou dodanie tovarov a služieb.
     2. Faktúru doručí poskytovateľ objednávateľovi poštou alebo osobne do sídla objednávateľa uvedeného v záhlaví rámcovej dohody alebo e-mailom na e-mailovú adresu faktury@slovakia.travel.
  5. Objednávateľ je oprávnený vrátiť bez zaplatenia faktúru, ktorá je nesprávna alebo neúplná. Objednávateľ je povinný uviesť dôvod vrátenia faktúry. Oprávneným vrátením faktúry prestáva plynúť lehota splatnosti. Nová lehota splatnosti, ktorá predstavuje 30 (tridsať) kalendárnych dní, začína plynúť odo dňa doručenia opravenej a správne vyplnenej faktúry.
  6. Splatnosť faktúry je 30 (tridsať) kalendárnych dní odo dňa jej doručenia druhej zmluvnej strane. Úhrada sa realizuje bezhotovostným prevodom na účet poskytovateľa uvedeného v záhlaví rámcovej dohody.
  7. Pre zdaniteľné plnenie uvedené v predmete tejto rámcovej dohody je objednávateľ nezdaniteľnou osobou.
  8. Za deň splnenia peňažného záväzku sa považuje deň odpísania dlžnej sumy v prospech účtu poskytovateľa.
  9. Objednávateľ nezodpovedá za omeškanie platby, ktorá bude zapríčinená zo strany jeho peňažného ústavu.
  10. Objednávateľ neposkytne poskytovateľovi zálohu.

1. **Čl. 5**

**Práva a povinnosti strán rámcovej dohody**

* 1. Objednávateľ sa zaväzuje, že poskytne poskytovateľovi pri plnení predmetu tejto rámcovej dohody súčinnosť v náležitom rozsahu najmä tým, že mu bude s dostatočným predstihom poskytovať úplné, pravdivé a včasné informácie potrebné pre riadne plnenie záväzkov poskytovateľa, o ktoré ho tento požiada, ak požadovanými informáciami disponuje alebo ich vie v rámci svojich kompetencií zabezpečiť.
  2. Poskytovateľ má povinnosť zapísať sa do registra partnerov verejného sektora, ak sú splnené podmienky podľa § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“). Ak objednávateľ zistí, že v registri partnerov verejného sektora podľa zákona č. 315/2016 Z. z. nie je zapísané overenie identifikačného konečného užívateľa výhod k 31. decembru kalendárneho roka alebo ak v tomto registri nie je zapísaná oprávnená osoba dlhšie ako 30 (tridsať) dní, bezodkladne informuje poskytovateľa, že nenastane plnenie z rámcovej dohody.
  3. Poskytovateľ a objednávateľ určia zodpovedné osoby za plnenie rámcovej dohody so všetkými kontaktnými údajmi v objednávke.
  4. Poskytovateľ sa zaväzuje plniť predmet rámcovej dohody riadne a včas, s odbornou starostlivosťou, v súlade so záujmami objednávateľa, ktoré pozná alebo musí poznať pri vynaložení odbornej starostlivosti.
  5. Poskytovateľ sa zaväzuje, že sa bude riadiť pokynmi objednávateľa, pokiaľ nie sú v rozpore s platnými všeobecne záväznými právnymi predpismi alebo účelom sledovaným touto rámcovou dohodou, v opačnom prípade na uvedené skutočnosti objednávateľa upozorní.
  6. Poskytovateľ preberá zodpovednosť za bezpečnosť navrhnutého a realizovaného technického riešenia expozície a je povinný o jeho používaní oboznámiť kontaktnú osobu objednávateľa.
  7. Poskytovateľ je povinný všetky služby pre objednávateľa zabezpečovať a poskytovať hospodárne.
  8. Poskytovateľ zodpovedá za nedostatky poskytnutých služieb bez ohľadu na to, kedy ich objednávateľ zistí.
  9. Poskytovateľ nie je oprávnený postúpiť práva a záväzky z tejto rámcovej dohody na tretiu osobu ako ani svoje pohľadávky vzniknuté na základe zákaziek zadávaných podľa tejto rámcovej dohody bez predchádzajúceho písomného súhlasu objednávateľa.
  10. Poskytovateľ je viazaný povinnosťou mlčanlivosti o skutočnostiach, o ktorých sa dozvedel v súvislosti s plnením podľa tejto rámcovej dohody, pokiaľ tieto nie sú všeobecne verejne známe a zaväzuje sa vykonať všetky potrebné opatrenia, aby nedošlo k úniku takýchto dôverných informácií alebo k ich sprístupneniu neoprávneným osobám.
  11. Povinnosť mlčanlivosti trvá bez ohľadu na skončenie platnosti tejto rámcovej dohody.
  12. Poskytovateľ berie na vedomie, že v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov patrí táto rámcová dohoda medzi povinne zverejňované zmluvy a objednávateľ je povinný túto rámcovú dohodu zverejniť v Centrálnom registri zmlúv v súlade so zákonom.

**Čl. 6**

**Subdodávatelia**

* 1. V prípade, že poskytovateľ bude poskytovanie služieb zadávaných podľa tejto rámcovej dohody zabezpečovať čiastočne prostredníctvom subdodávateľov, zoznam s uvedením nasledovných identifikačných údajov o každom zo subdodávateľov:
     1. obchodné meno alebo názov,
     2. sídlo alebo miesto podnikania,
     3. identifikačné číslo (IČO),
     4. osoba oprávnená konať za subdodávateľa (meno a priezvisko, adresa pobytu, dátum narodenia),
     5. vecný podiel plnenia rámcovej dohody (druh a rozsah subdodávky),

tvorí neoddeliteľnú súčasť rámcovej dohody ako jej príloha č. 5.

* 1. V prípade, ak bude poskytovanie služieb zabezpečované subdodávateľom, tento je povinný dodržať nasledovné pravidlá:

1. každý subdodávateľ musí spĺňať podmienky týkajúce sa osobného postavenia podľa § 32 ods. 1 písm. e) a f) zákona o verejnom obstarávaní,
2. v prípade, ak sú splnené podmienky podľa § 2 zákona č. 315/2016 Z. z., subdodávateľ má povinnosť byť zapísaný v registri partnerov verejného sektora. Nesplnenie tejto povinnosti alebo výmaz subdodávateľa z registra partnerov verejného sektora môže mať za následok odstúpenie objednávateľa od rámcovej dohody podľa § 19 ods. 3 zákona o verejnom obstarávaní,
3. každý subdodávateľ musí byť schopný realizovať príslušnú časť predmetu zákazky v rovnakej kvalite ako poskytovateľ. Identifikáciu subdodávateľa spolu s čestným vyhlásením poskytovateľa, že tento subdodávateľ spĺňa podmienky v zmysle písmena a) tohto bodu musí poskytovateľ predložiť objednávateľovi najneskôr 3 (tri) pracovné dni pred začatím plnenia plánovanej subdodávky subdodávateľom. Objednávateľ má právo odmietnuť podiel na realizácii plnenia predmetu zákazky subdodávateľom, ak nie sú splnené podmienky uvedené v písmene a) a b) tohto bodu rámcovej dohody. Ak nastane skutočnosť podľa písmena c) tohto bodu, poskytovateľ je povinný zabezpečiť poskytnutie služby podľa písmena a) tohto bodu rámcovej dohody.
   1. V prípade, ak subdodávateľ nesplní podmienku uvedenú v bode 6.2. písm. b) a/alebo poskytovateľ poruší bod 6.3. a 6.4. tejto rámcovej dohody alebo ak dôjde k jeho výmazu z registra partnerov verejného sektora, má objednávateľ voči poskytovateľovi nárok na zmluvnú pokutu vo výške 5 % z ceny plnenia predmetu rámcovej dohody.
   2. Poskytovateľ je povinný oznámiť akúkoľvek zmenu údajov o subdodávateľovi najneskôr do 2 (dvoch) pracovných dní odo dňa, kedy sa o tejto zmene dozvedel.
   3. Ak poskytovateľ z akýchkoľvek dôvodov zmení subdodávateľa, je povinný oznámiť to objednávateľovi. Doplnenie nového subdodávateľa do zoznamu je možné iba s písomným súhlasom objednávateľa. Nový subdodávateľ musí spĺňať podmienky podľa bodu 6.2 písm. a) a b) tohto článku rámcovej dohody.
   4. Ak nie je niektorý zo subdodávateľov známy v okamihu uzavretia tejto rámcovej dohody, doplnenie tohto subdodávateľa do zoznamu je možné iba s písomným súhlasom objednávateľa.
   5. Poskytovateľ je povinný poskytnúť objednávateľovi údaje podľa bodu 6.1. o novom/zmenenom subdodávateľovi pred jeho písomným schválením objednávateľom.
   6. Poskytovateľ nesie za plnenie subdodávateľov zodpovednosť v plnom rozsahu tak, ako keby predmet rámcovej dohody dodával sám.

Čl. 7

Zmluvné pokuty

* 1. V prípade, ak sa z dôvodu omeškania dodania expozície na výstave/veľtrhu zo strany poskytovateľa nebude môcť objednávateľ zúčastniť výstavy/veľtrhu, poskytovateľ je povinný uhradiť objednávateľovi zmluvnú pokutu vo výške nákladov, ktoré musel objednávateľ vynaložiť v súvislosti s výstavou/veľtrhom (najmä registračný poplatok + prenájom plochy).
  2. Ak vznikne objednávateľovi právo na odstúpenie od rámcovej dohody podľa § 15 ods. 1 zákona   
     č. 315/2016 Z. z. má zároveň nárok na zmluvnú pokutu vo výške 5% z ceny plnenia predmetu rámcovej dohody.
  3. Ak je objednávateľ v omeškaní s úhradou platby, môže si u neho poskytovateľ uplatniť úrok z omeškania vo výške 0,05 % z dlžnej sumy za každý aj  začatý deň omeškania, najviac však do výšky 5 % z ceny plnenia predmetu príslušnej objednávky.
  4. Ak poskytovateľ neposkytne predmet plnenia riadne v súlade s touto rámcovou dohodou a objednávkou vystavenou objednávateľom, je objednávateľ oprávnený uplatniť si podľa závažnosti porušenia zmluvnej povinnosti zmluvnú pokutu za nevykonanie časti plnenia vo výške 30 % z ceny plnenia predmetu príslušnej objednávky.
  5. Zmluvnou pokutou nie je dotknutý nárok objednávateľa na náhradu škody.

2. Čl. 8  
    Zánik rámcovej dohody
   1. Táto rámcová dohoda sa uzatvára na dobu určitú, a to na 12 (dvanásť) mesiacov odo dňa   
       nadobudnutia jej účinnosti alebo do vyčerpania celkovej ceny podľa čl. 3, podľa toho ktorá   
       skutočnosť nastane skôr.
   2. Rámcová dohoda zaniká:
3. vzájomnou písomnou dohodou zmluvných strán,
4. písomným odstúpením od rámcovej dohody z dôvodu podstatného porušenia rámcovej dohody alebo na základe zákona,
5. písomnou výpoveďou,
6. uplynutím dojednanej doby, na ktorú bola uzavretá alebo
7. vyčerpaním celkovej ceny určenej pre túto rámcovú dohodu.
   1. Dohoda podľa bodu 8.2 písm. a) musí byť uzatvorená písomne, podpísaná oboma stranami rámcovej dohody a musí obsahovať dohovor o vzájomnom vyrovnaní nevysporiadaných majetkovoprávnych vzťahov vzniknutých v súvislosti s touto rámcovou dohodou, inak je neplatná.
   2. Zmluvu môže ktorákoľvek zo strán rámcovej dohody písomne vypovedať bez uvedenia dôvodu s výpovednou lehotou 3 (troch) mesiacov. Výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola písomná výpoveď doručená druhej strane rámcovej dohody.
   3. Strany rámcovej dohody sú oprávnené odstúpiť od rámcovej dohody iba z dôvodov stanovených touto rámcovou dohodou alebo zákonom.
   4. Strany rámcovej dohody sa dohodli, že v prípade podstatného porušenia rámcovej dohody   
      podľa bodu 8.7 písm. a) a b) tohto článku, je objednávateľ oprávnený odstúpiť aj od objednávky na dodanie tovarov a služieb bez následku zániku rámcovej dohody.
   5. Strany rámcovej dohody za podstatné porušenie tejto rámcovej dohody považujú, ak:
8. poskytovateľ neposkytne služby v termínoch podľa tejto rámcovej dohody alebo podľa objednávky vystavenej objednávateľom,
9. poskytovateľ poruší akúkoľvek inú zmluvnú povinnosť a neodstráni toto porušenie ani v primeranej dodatočnej lehote určenej objednávateľom vo výzve na odstránenie porušenia a zjednanie nápravy,
10. objednávateľ opakovane porušuje svoje povinnosti stanovené touto rámcovou dohodou a k náprave nedôjde ani po predchádzajúcom písomnom upozornení.
    1. Zánikom rámcovej dohody nie sú dotknuté:

* práva účastníkov rámcovej dohody na náhradu škody a zmluvnú pokutu,
* ustanovenia týkajúce sa ochrany informácií, voľby práva a riešenia sporov,
* nároky poskytovateľa na zaplatenie ceny za plnenie, ktoré bolo riadne poskytnuté podľa podmienok rámcovej dohody,
* licenčné dojednania podľa čl. 9 tejto rámcovej dohody.

1. Čl. 9   
   Udelenie licencie
   1. Ak počas trvania rámcovej dohody vznikne konaním poskytovateľa autorské dielo, najmä:

* návrhy,
* technické riešenia,
* hmotné nosiče, na ktorých bude zachytené dielo alebo časť diela,

poskytovateľ udeľuje objednávateľovi súhlas na všetky spôsoby použitia diela podľa § 19 ods. 4 zákona č. 185/2015 Z. z. Autorský zákon (ďalej len „licencia“) aplikovateľné vzhľadom na charakter konkrétneho diela.

* 1. Ku všetkým službám vytvoreným poskytovateľom na základe rámcovej dohody, pokiaľ sa považujú za diela, zvukové záznamy alebo zvukovo-obrazové záznamy chránené autorským zákonom, udeľuje poskytovateľ touto rámcovou dohodou objednávateľovi bezodplatnú výhradnú licenciu, s neobmedzeným územným a vecným rozsahom na celú dobu trvania majetkových práv poskytovateľa k dielu, za nasledovných základných podmienok:
     1. poskytovateľ nesmie udeliť tretej osobe licenciu na spôsob použitia diela udelený výhradnou licenciou a je povinný sám sa zdržať použitia diela spôsobom, na ktorý objednávateľovi udelil výhradnú licenciu,
     2. poskytovateľ udeľuje objednávateľovi súhlas na postúpenie licencie na tretiu osobu,
     3. poskytovateľ udeľuje objednávateľovi súhlas na udelenie sublicencie tretej osobe.
  2. Poskytovateľ vyhlasuje, že ním poskytnuté dielo nebude zaťažené právom tretej osoby, bude bez právnych vád. V prípade zistenia právnych vád je poskytovateľ povinný bezodkladne upraviť dielo tak, aby nenarušovalo práva tretích osôb.

Čl. 10

Doručovanie a komunikácia strán rámcovej dohody

* 1. Každá komunikácia medzi stranami rámcovej dohody bude prebiehať prostredníctvom zodpovedných osôb, ktoré budú určené podľa bodu 5.3 tejto rámcovej dohody.
  2. Všetky oznámenia medzi stranami dohody týkajúce sa plnenia rámcovej dohody musia byť vykonané v písomnej podobe a doručené osobne, elektronicky alebo poštou druhej strane rámcovej dohody.
  3. Strany rámcovej dohody sa dohodli, že písomnú podobu komunikácie považujú za zachovanú aj v prípade elektronickej komunikácie (e-mail).
  4. Akákoľvek písomná komunikácia medzi stranami rámcovej dohody sa na účely plnenia rámcovej dohody bude považovať za doručenú v prípade:

1. osobného doručenia prostredníctvom kuriérskej služby alebo inak, po jej prijatí,
2. doručenia e-mailom, po doručení potvrdenia od príjemcu o prijatí, pričom príjemca nie je oprávnený vo vlastnom e-mailovom nastavení klientovi odmietnuť odoslanie potvrdenia o prijatí e-mailu, alebo
3. doporučenej zásielky, k dátumu uvedenému na potvrdení o doručení alebo na potvrdení o tom, že zásielku nemožno doručiť.
   1. Za deň doručenia zásielky strane rámcovej dohody, ktorej bola adresovaná, sa považuje aj deň,
4. v ktorom ju táto strana dohody odmietla prijať,
5. ktorým márne uplynula odberná lehota pre jej vyzdvihnutie na pošte alebo
6. v ktorý bola na nej zamestnancom pošty vyznačená poznámka, že „adresát sa odsťahoval“ alebo „adresát je neznámy“, alebo iná poznámka, ktorá podľa poštového poriadku znamená nedoručiteľnosť zásielky.

Čl. 11

Ochrana osobných údajov

* 1. Strany rámcovej dohody majú zavedenú štandardnú ochranu osobných údajov, ktorá spočíva v prijatí primeraných technických a organizačných opatrení na zabezpečenie spracúvania osobných údajov len na konkrétny účel, minimalizácie množstva získaných osobných údajov a rozsahu ich spracúvania, doby uchovávania a dostupnosti osobných údajov. Strany rámcovej dohody spracúvajú osobné údaje v súlade s nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ako aj zákonom č. 18/2018 Z. z. o ochrane osobných údajov a o zmene a doplnení niektorých zákonov.
  2. Strany rámcovej dohody informácie a údaje, na ktoré sa vzťahuje ochrana osobných údajov poskytnú len osobe, ktorej sa týkajú.
  3. Informácie a údaje, na ktoré sa vzťahuje ochrana osobných údajov sa poskytnú súdu, prokuratúre alebo inému orgánu štátu na účely plnenia jeho úloh podľa osobitného predpisu alebo na účely odhaľovania, vyšetrovania a stíhania trestných činov.

1. Čl. 12  
   Všeobecné a záverečné ustanovenia
   1. Rámcová dohoda nadobúda platnosť dňom jej podpisu oboma stranami rámcovej dohody   
       a účinnosť nadobúda dňom nasledujúcim po dni jej zverejnenia v Centrálnom registri zmlúv   
       vedenom Úradom vlády Slovenskej republiky.
   2. Túto rámcovú dohodu je možné meniť alebo doplniť len vo forme písomných a očíslovaných dodatkov odsúhlasených a podpísaných oboma stranami rámcovej dohody v súlade s ustanovením § 18 zákona o verejnom obstarávaní. Platný dodatok sa stáva neoddeliteľnou súčasťou tejto rámcovej dohody. Adresy, mená kontaktných osôb strán rámcovej dohody, telefónne a e-mailové adresy možno meniť i jednostranným písomným oznámením.
   3. Strany rámcovej dohody sa zaväzujú, že všetky zmeny identifikačných údajov, adries, kontaktných/zodpovedných osôb, telefónnych čísiel a e-mailových adries uvedených v tejto rámcovej dohode oznámia druhej strane rámcovej dohody písomne a preukázateľne bez zbytočného odkladu, najneskôr však do 2 (dvoch) pracovných dní odo dňa, kedy takáto zmena nastala.
   4. Ak sa akékoľvek ustanovenie rámcovej dohody stane neplatným v dôsledku jeho rozporu s právnymi predpismi Slovenskej republiky alebo právne záväznými aktmi Európskej únie, nespôsobí to neplatnosť celej rámcovej dohody. Strany rámcovej dohody sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel rámcovej dohody a obsah jednotlivých ustanovení tejto rámcovej dohody.
   5. Strany rámcovej dohody sa zaväzujú, že vyvinú maximálne úsilie na odstránenie prípadných   
       sporov vyplývajúcich z tejto rámcovej dohody vzájomnou dohodou. Prípadné spory súvisiace   
       s touto rámcovou dohodou a vzťahy z nej vyplývajúce sa účastníci rámcovej dohody pokúsia   
       riešiť mimosúdnou cestou. Ak nedôjde medzi nimi k dohode, predloží sa spor na rozhodnutie   
       miestne príslušnému súdu podľa sídla objednávateľa.
   6. Všetky práva a povinnosti vyplývajúce z tejto rámcovej dohody prechádzajú i na prípadných   
       právnych nástupcov strán rámcovej dohody.

Právne vzťahy strán rámcovej dohody sa riadia touto rámcovou dohodou vrátane jednotlivých   
 príloh, príslušnými ustanoveniami Obchodného zákonníka a iných všeobecne záväzných   
 právnych predpisov platných na území Slovenskej republiky.

* 1. Táto rámcová dohoda je vyhotovená v 5 (piatich) rovnopisoch, každý má platnosť originálu;   
      2 (dve) vyhotovenia obdrží poskytovateľ, 3 (tri) obdrží objednávateľ.
  2. Strany rámcovej dohody vyhlasujú a svojimi podpismi potvrdzujú, že si text tejto rámcovej dohody   
      prečítali, jej obsahu a právnym účinkom z nej vyplývajúcim porozumeli, ich zmluvné prejavy sú   
      dostatočne jasné, určité a zrozumiteľné, podpisujúce osoby sú oprávnené na podpis tejto rámcovej   
      dohody a na znak súhlasu ju podpísali.
  3. Neoddeliteľnou súčasťou tejto rámcovej dohody sú jej prílohy:

Príloha č.1 Opis predmetu rámcovej dohody

Príloha č.2 Rozpis ceny - položkový rozpočet

Príloha č.3 Architektonický návrh

Príloha č.4 Vzor preberacieho protokolu

Príloha č. 5 Zoznam subdodávateľov známych pri uzavretí rámcovej dohody, ak sa uplatňuje

V Bratislave dňa .................... V .................... dňa ....................

Objednávateľ: Poskytovateľ:

Príloha č. 1 Opis predmetu rámcovej dohody

*(Príloha č. 6 výzvy na predkladanie ponúk – opis predmetu zákazky)*

Príloha č.2 Rozpis ceny - položkový rozpočet

*(Príloha č. 7 výzvy na predkladanie ponúk – Cenová kalkulácia)*

Príloha č.3 Architektonický návrh

*(Príloha č. 8 výzvy na predkladanie ponúk)*

Príloha č.4: Vzor preberacieho protokolu

Preberací protokol

k Rámcovej dohode o poskytovaní služieb, č. ST-xx/2022 zo dňa ..........

uzatvorenej

medzi nasledujúcimi stranami dohody (ďalej len „rámcová dohoda“)

Objednávateľ:

Názov: **SLOVAKIA TRAVEL**

Sídlo: Lamačská cesta č. 8, 833 04 Bratislava 37

IČO: 53 667 506

Oprávnená osoba objednávateľa -

preberajúci : *meno, priezvisko*

a

Poskytovateľ:

Obchodné meno:

Sídlo:

IČO:

Oprávnená osoba poskytovateľa -

odovzdávajúci: *meno, priezvisko*

1. **Prevzatie riadne a včas vyhotoveného predmetu plnenia**

Týmto preberacím protokolom poskytovateľ odovzdáva v súlade s čl. 2 bod 3 realizáciu predmetu rámcovej dohody v súlade s podmienkami dohodnutými v rámcovej dohode.

Týmto preberacím protokolom objednávateľ potvrdzuje, že plnenie predmetu rámcovej dohody bolo / nebolo \* dodané riadne a včas.

V ................... dňa ............ V Bratislave dňa.................

Za poskytovateľa: Za objednávateľa:

----------------------------------------- ------------------------------------

*Meno, priezvisko Meno, priezvisko*

*\*Nehodiace sa prečiarknuť*

B) **Prevzatie riadne vyhotoveného predmetu plnenia po odstránení vád**

Týmto preberacím protokolom poskytovateľ v súlade s čl. 2 bod 6 rámcovej dohody potvrdzuje realizáciu predmetu rámcovej dohody po odstránení vád.

Týmto preberacím protokolom objednávateľ potvrdzuje v súlade s čl. 2 bod 7, že na predmete plnenia tejto rámcovej dohody boli odstránené všetky ním vznesené výhrady.

V ................... dňa ............ V Bratislave dňa.................

Za poskytovateľa: Za objednávateľa:

----------------------------------------- ------------------------------------

*Meno, priezvisko Meno, priezvisko*

Príloha č. 5: Zoznam subdodávateľov známych pri uzavretí rámcovej dohody, ak sa uplatňuje

|  |  |  |  |  |  |
| --- | --- | --- | --- | --- | --- |
| P.č. | Obchodné meno, sídlo subdodávateľa | Osoba oprávnená konať za subdodávateľa  (meno, priezvisko, telefonický/emailový kontakt) | IČO | Predmet subdodávky | % podiel  na zákazke |
|  |  |  |  |  |  |